கடலூர் மாவட்டம், பத்தரக்கோட்டை பகுதியைச் சேர்ந்தவர்கள் சரவணன், ரகு. இவர்கள் இருவரும் சென்னை ஐ.சி.எஃப்பில் ஒப்பந்தப் பணியாளர்களாகப் பணியாற்றிவருகின்றனர். சென்னை வில்லிவாக்கம், நாராயண மேஸ்திரி தெருவில் அறை எடுத்துத் தங்கியுள்ளனர். இந்தநிலையில் ஐ.சி.எஃப் பகுதியில் உள்ள ஹோட்டலில் இருவரும் நேற்றிரவு டிபன் சாப்பிட்டுள்ளனர். பிறகு அதற்குரிய பணம் கொடுக்காமல் குடிபோதையிலிருந்த இருவரும் ஹோட்டல் உரிமையாளரிடம் தகராறு செய்துள்ளனர்.